CELEX: 32022R0419
Language: mt
Date: 2021-03-14 00:00:00
Title: Regolament ta’ Implimentazzjoni tal-Kunsill (UE) 2022/419 tal-14 ta’ Marzu 2022 li jimplimenta r-Regolament (UE) Nru 1352/2014 rigward miżuri restrittivi fid-dawl tas-sitwazzjoni fil-Jemen

14.3.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 86/1
               
            
         REGOLAMENT TA’ IMPLIMENTAZZJONI TAL-KUNSILL (UE) 2022/419
         tal-14 ta’ Marzu 2022
         li jimplimenta r-Regolament (UE) Nru 1352/2014 rigward miżuri restrittivi fid-dawl tas-sitwazzjoni fil-Jemen
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) Nru 1352/2014 tat-18 ta' Diċembru 2014 rigward miżuri restrittivi fid-dawl tas-sitwazzjoni fil-Jemen (1), u b'mod partikolari l-Artikolu 15(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:
         
                     (1)
                  
                  
                     Fit-18 ta' Diċembru 2014, il-Kunsill adotta r-Regolament (UE) Nru 1352/2014.
                  
               
                     (2)
                  
                  
                     Fit-28 ta' Frar 2022, il-Kumitat tal-Kunsill tas-Sigurtà tan-Nazzjonijiet Uniti stabbilit skont ir-Riżoluzzjoni tal-Kunsill tas-Sigurtà tan-Nazzjonijiet Uniti 2140 (2014) żied entità waħda fil-lista ta' persuni u entitajiet soġġetti għal miżuri restrittivi.
                  
               
                     (3)
                  
                  
                     L-Anness I għar-Regolament (UE) Nru 1352/2014 għalhekk jenħtieġ li jiġi emendat skont dan,
                  
               ADOTTA DAN IR-REGOLAMENT:
         
            Artikolu 1
            L-Anness I għar-Regolament (UE) Nru 1352/2014 huwa b'dan emendat kif jinsab fl-Anness għal dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-14 ta’ Marzu 2022.
            
               
                  Għall-Kunsill
               
               
                  Il-President
               
               É. BORNE
            
         
         
            (1)  ĠU L 365, 19.12.2014, p. 60.
      
      
         
            ANNESS
            L-Anness I għar-Regolament (UE) Nru 1352/2014 huwa emendat kif ġej:
            
                        (1)
                     
                     
                        l-intestatura “Lista ta' persuni u entitajiet imsemmijin fl-Artikolu 2” hija sostitwita kif ġej:
                        “Lista ta' persuni, entitajiet u korpi msemmijin fl-Artikoli 1a u 2”;
                     
                  
                        (2)
                     
                     
                        taħt l-intestatura “Lista ta' persuni, entitajiet u korpi msemmijin fl-Artikoli 1a u 2”, jiżdiedu s-subintestatura u l-entità li ġejjin.
                        “B.   
                              ENTITAJIET
                           
                        
                        
                                 
                                    1.
                                 
                                 
                                    
                                       THE HOUTHIS
                                        (*1) (magħrufin ukoll bħala: (a) ANSARALLAH; (b) ANSAR ALLAH; (c) PARTISANS OF GOD; (d) SUPPORTERS OF GOD).
                                 
                              
                           Informazzjoni: The Houthis involvew ruħhom f'atti li jheddu l-paċi, is-sigurtà, u l-istabbiltà tal-Jemen.
                        
                           Data tad-deżinjazzjoni min-NU:24.02.2022.
                        
                           Informazzjoni addizzjonali mit-taqsira narrattiva tar-raġunijiet għall-elenkar ipprovduta mill-Kumitat tas-Sanzjonijiet:
                        
                        The Houthis involvew ruħhom f'attakki li laqtu ċ-ċittadini u l-infrastruttura ċivili fil-Jemen, implimentaw politika ta' vjolenza sesswali u repressjoni fil-konfront ta' nisa politikament attivi u professjonisti, involvew ruħhom fir-reklutaġġ u l-użu ta' tfal, inċitaw il-vjolenza kontra gruppi inkluż abbażi tar-reliġjon u n-nazzjonalità, u użaw b'mod indiskriminat mini tal-art u apparat esplożiv improvviżat fil-Kosta tal-Punent tal-Jemen. The Houthis xekklu wkoll il-kunsinna ta' għajnuna umanitarja lill-Jemen, jew l-aċċess għal għajnuna umanitarja fil-Jemen, jew id-distribuzzjoni tagħha.
                        The Houthis wettqu attakki fuq it-trasport marittimu kummerċjali fil-Baħar l-Aħmar bl-użu ta' apparat esplożiv improvviżat fuq l-ilma u mini tal-baħar.
                        The Houthis wettqu wkoll attakki terroristiċi transfruntiera ripetuti li laqtu ċ-ċittadini u l-infrastruttura ċivili fir-Renju tal-Arabja Sawdija u l-Emirati Għarab Magħquda u heddew li jolqtu intenzjonalment siti ċivili.
                        
                           (*1)  L-Artikolu 2 ma għandux japplika għal din l-entità.”"
                        
                     
                  
               (*1)  L-Artikolu 2 ma għandux japplika għal din l-entità.””